cyanic-selkie/wikianc huggingface dataset:
क्रस्टेशिया
सिर के अवयव
नॉप्लिअस तथा वयस्का कोपीपोडा, आइसोपोडा (Isopoda) इत्यादि में अधोहनु (मैंडिबल, Mandible) भी द्विशाखी होते हैं और भोजनप्राप्ति में सहायता करते हैं, परंतु बहुतेरे कठिनियों में अधोहनु शक्तिमान हनु का रूप धारण कर लेते हैं और इनकी सतह दाँत और कंडों (Spines) से सुसज्जित होती है। पराश्रयी कठिनी के अधोहनु बेधन के लिए नलाकार शुंड (proboscis) के सदृश होते हैं। उपभंजक (मैक्सिलूला, Maxillula) तथा उपजंभ (मैक्सिला, Maxilla), या प्रथम और द्वितीय मैक्सिला, सदा पत्तियों के समान चपटे होते हैं और इनके वृंतोपांग (प्रोटोपोडाइट, Protopodite) पर हनु की शाखिकाएँ स्थित रहती हैं। ये तीनों मुख के पिछली हनु हैं।
अन्य अवयव
सिर के पीछेवाले अंगों में ब्रैंकिओपोडा, कोपीपोडा इत्यादि में आपस में कोई विशेष भिन्नता नहीं होती और ये अंग मुख्यत: एक समान होते हैं। इनका आकार मेलाकॉस्ट्राका के उपजंभक (मैक्सिलूला) और उपजंभ (मैक्सिला) में मिलता-जुलता होता है। इस प्रकार के अवयवों को फ़िल्लोपोडिया (Phyllopodea) कहते हैं। परंतु मेलाकॉस्ट्राका के धड़ के अंगों को दो भागों में विभाजित किया जाता है-आठ जोड़ी वक्ष के अवयव (thoracic appendages) तथा छह जोड़ी उदर के अवयव (Abdominal appendages)। ये एक दूसरे से पूर्णतया भिन्न होते हैं। वक्ष के अवयव मुख्यत: गति करने के काम में आते हैं और इसी कारण इनके एंडोपोडाइड (Endopodite), जो इस कार्य में प्रमुख भाग लेते हैं, उसी प्रकार परिविर्तत हो जाते हैं, परंतु इनके एक्सोपोडाइड (Exopodite), जो प्लवन में उपयोगी होते हैं, इनमें लुप्त हो गए हैं। वक्ष के पूर्व एक अथवा दो जोड़ी अवयव प्राय: पदहनु (Foot-jaws) आकार के होते हैं जिस कारण इन्हें अनुपाद (मैक्सीिलीपीड्ज़ Maxillipedes) नाम दिया गया है। उदर के अंग सदा द्विशाखी और प्लवन में उपयोगी हैं। अंतिम उदरांग (टेल्सन, telson) के सहयोग से पूँछ मीनपक्ष (tail-fin) का आकार धारण करके जीव को विशेष प्रकार से उलटने में सहायता देती है।
श्वसन
अधिकतर निम्न कठिनी शरीतल से साँस लेते हैं, परंतु जिन जीवों का बहि:कंकाल (Exoskeleton) अधिक कठोर हो गया है वे श्वसन कार्य अपने उन शरीरस्थानों से करते हैं जहाँ का तल क्षीण रह गया है, जैसे कैरापेस (Carapace) का अस्तर; अथवा यह काम विशेष इंद्रियों द्वारा होता है, जिनको जलश्वसनिका (गिल्ज़) कहते हैं। जलश्वसनिका वक्ष (Thorax) या उसके अंगों पर स्थित शाखिकाएँ (branchlets) हैं जिनका आकार चपटा होता है और जिनकी सूक्ष्म भीतों के भीतर रुधिर प्रवाहित होता रहता है। डेकापोडा (Decapoda) में जलश्वनिकाएँ अपनी स्थिति के आधार पर तीन श्रेणियों में रखी गई हैं-वक्षांगमूल की शाखिकाएँ (Prodobranch), वक्षांगों के समीप की शाखिकाएँ (Arthrobranch) तथा ब्रैंकियल मंडल (pleurobranch) भीतरी भाग जो केरापेस से ढके रहते हैं। थलनिवासी कठिनी, जैसे केकड़े इत्यादि, वायुश्वसन के लिए अनुकूलित होते हैं-इनके ब्रैकियल मंडल के अस्तर का तल फेफड़ों का कार्य करता है। अन्य जीवों में, जैसे आइसोपोडा (Isopoda), काष्ठयूका (wood-lice) इत्यादि में, उदरांगों में शाखाविन्यस्त वायु भरी नलिकाएँ पाई जाती हैं, जो कीट तथा अन्य स्थलजीवों की श्वासनलियों (trachea) के समान होती हैं।
आहारतंत्र (Digestive system)
कठिनियों में आहारनली (Alimentary canal) प्रतिपृष्ठ मुख से लेकर अंत तक पूर्ण शरीर में सदैव सीधी रहती है। परंतु इस वर्ग के कुछ ऐसे जीव भी हैं जिनमें यह न्युदेष्टित (Twisted) अथवा कुंडलित भी पाई जाती है। अन्य संधिपाद जीवों के समान यह भी तीन भागों में विभाजित रहती है। अग्रांत्र (स्टोमोडियम, Stomodaeum) तथा पश्चांत्र (प्रॉक्टोडियम, Procctodaeum), जिनके छिद्र मुख तथा गुदा हैं और जिनका आंतरिक तल काइटिन (chitin) से, जो बाह्य शरीर के काइटिन के साथ संलग्न रहता है, आच्छादित रहते हैं। तीसरा भाग मध्यांत्र (mesenteron, midgut) है, जो इन दोनों के मध्य में रहता है। अग्रांत्र की पेशियाँ प्रबल होती हैं और इनके अंतरीय तल पर बाल, काँटे तथा दाँत इत्यादि विकसित रहते हैं। मेलाकॉस्ट्राका में यह भाग आमाशय बनाता है, जिसमें जठर, पेषणी तथा छानन उपकरण खाद्य रसों को कणों से अलग करने के लिए विशेष साधन रहते हैं। परंतु पेषणी तथा छाननी प्राय: हृदीय (कार्डियक, cardiac) तथा निजठरीय (पाइलोरिक, Pyloric) विभागों में पृथक रहते हैं। मध्यांत्र के अगले सिरे पर एक जोड़ी या अधिक यकृत (hepatic) उंडुक (सीकम, द्र) रहते हैं जिनका कार्य अवशोषण तथा स्राव हैं और जिनमें से शाखा निकलकर यकृत भी बना सकती है। डेकापोडा में यकृत ग्रंथि (Hepam-pancreas) प्राय: सारे आवश्यक एंज़ाइम (enzyme) बनाती है और साथ अपनी गुहा से वंचित पदार्थों का शोषण भी करती हैं। इसी में भोजन ग्लाइकोजन (Glycogen) के रूप में संचित होता है। कुछ डेकापोडा में मध्यांत्र बहुत छोटी होती है जिसके कारण आहारनली केवल अग्र तथा पश्च आंत्र की बनी विदित होती है। पराश्रयी कठिनी जीवों में आहारनली या तो नाममात्र की होती है अथवा उसका बिलकुल अभाव होता है।
रुधिरवाही तंत्र (Blood vascular system)
अन्य संधिपाद जीवों की भाँति कठिनियों में भी रुधिर शरीरगुहा (Haemocoele) तथा गंतिकाओं (Sinuses) में प्रवाहित होता है। हृदय भी अन्य संधिपादों की भाँति आहारनली के पृष्ठी हृदयावरण (pericardium) के भीतर स्थित रहता है। ब्रैंकिओपोडा, आस्ट्राकाडा (Ostracoda) तथा कुछ मेलाकॉस्ट्राका में हृदय प्राय: शरीर की पूरी लंबाई के बराबर होता है और शरीर के अंतिम भाग खंड के अतिरिक्त प्रत्येक खंड में इसमें एक जोड़ी कपाटयुत अंध्र (valvular ostia) होता है, जो हृदयावरण से जा मिलता है। अन्य कठिनियों में हृदय की लंबाई प्राय: कम होती है। धमनियाँ हृदय से निकलकर रुधिरस्थानों में खुलती हैं, जहाँ से रुधिर शरीर के प्रत्येक भाग तथा अंग से होता हुआ हृदयावरण में आता है। रुधिर को आक्सीजनयुक्त करने के लिए जलश्वसनिका इसी भाग में स्थित रहती है। अनेक कठिनी ऐसे भी हैं जिनमें हृदय नहीं होता, जैसे सिरीपीडिया (Cirripedia), कोपीपोडा इत्यादि और इनमें रुधिरवहन शरीर तथा आहरनली के संचालन की सहायता से होता है।
कठिनियों का रुधिर हलका तरल पदार्थ होता है जिसमें ल्यूकोसाइट (Leucoyte) मिला रहता है और ऐंटोमेस्ट्राका में हीमोग्लोबिन (hemoglobin) भी उपस्थित रहता है।
उत्सर्जन तंत्र (Excretory system)
कठिनी की मुख्य उत्सर्जन इंद्रियाँ श्रृंगिका संबंधी (ऐंटेनैल, antennal) तथा उपभंज संबंधी (मैक्सीलरी, maxillary) दो जोड़ी ग्रंथियाँ हैं जो इन्हीं नामों के अंगों के आस्थानों पर खुलती हैं। दोनों ग्रंथियों का पूर्ण विकास कभी भी किसी जाति की एक अवस्था में एक साथ नहीं मिलता, अतएव जीवन के इतिहास में भिन्न-भिन्न अवस्थाओं में एक के पश्चात्‌ दूसरी ग्रंथि कार्यशील होती है। उदाहरणार्थ, झींगे तथा दूसरे दशपादों (डेकापोडा, Decapoda) की वयस्क अवस्था में श्रृंगिका संबंधी ग्रंथि कार्यशील होती है और इनके डिंभ (लार्वा) में उपजंभ संबंधी। परंतु अधिकतर कठिनियों में इसके विपरीत दशा होती है। इनमें इन दोनों ग्रंथियों की रचना एक समान होती है।
प्रत्येक ग्रंथि में तीन मुख्य भाग होते हैं : 1. अंतस्यून (ऐंड सैक, end sac), जो देहगुहा (सीलोम, Coelome) का अवशेष तथा क्षीण भीतवाला भीतरी भाग है, 2. उत्सर्गी नलिका (Excretory duct) तथा 3. परिवर्तित बहिर्गमन प्रणाली (Ureter), जो अंतस्यून से जुड़ी रहती है और जिसका एक भाग ग्रंथमान भीतवाली (Glandular plexus) उत्सर्गी नलिका है। उत्सर्गी नलिका का अधर भाग तथा बहिर्गमन प्रणाली दोनों बड़ी होकर संग्राही मूत्राशय (Renal sac) बनाती हैं।
तंत्रिका तंत्र (Nervous system)
केंद्रीय तंत्रिकातंत्र का सामान्य रूप भी अन्य संधिपाद जीवों की भाँति होता है। मस्तिष्क का संयोग प्रतिपृष्ठीय तंत्रिकारज्जु के साथ परिग्रसिका संयोजक (Oesophageal connective) के द्वारा रहता है। प्रतिपृष्ठीय तंत्रिका रज्जु गुच्छिकाओं (गैंग्लिया, Ganglia) की एक दोहरी श्रृंखला है जिनका आपास में योग संयोजकों (Connectives) तथा समामिलों (कमिशुर्स, Commissures) से होता है। प्राय: चार जोड़ी भ्रूणीय गुच्छिकाएँ (Embryonic ganglia) आपस में मिलकर मस्तिष्क बनाती हैं और नेत्र गुच्छिका (Optic ganglia) भी इसी में सम्मिलित है।
कठिनी में तंत्रिका तंत्र की अवस्था में संधिपादों की आदर्श दशा से लेकर अत्यंत संक्रेदीय दशा तक की पूर्ण श्रेणी मिलती है। आदिम ब्रैंकिओपोडा में प्रतिपृष्ठ गुच्छिकाओं की श्रृंखला (Ventral Ganglionic chain) सीढ़ियों के आकार की होती है जैसी कुछ ऐनीलिड्ज़ (Annelids) में पाई जाती है और जिसमें श्रृंखला के दोनों भाग एक दूसरे से पृथक रहते हैं। अन्य कठिनी समूहों में प्राय: श्रृंखला के दोनों भागों का आपस में संरोहण हो जाता है, साथ ही, गुच्छिकाएँ भी एक दूसरे के समीप आकर सायुज्जित हो जाती हैं। इस श्रेणी की अंतिम दशा में, जो केकड़ों में पाई जाती है, केवल गुच्छिकाओं का एक समूह ही दिखाई देता है।
जननतंत्र (Genital system)
दोनों लिंगों के जननपिंड (Gonads) सदा एक जोड़ी नाल इंद्रियाँ होती हैं, जो आहारनली के पृष्ठ पर (dorsal) एक दूसरे से जुड़ी रहती हैं। ये साधारण अथवा शाखायुक्त भी हो सकती हैं और इनसे नलिकाएँ उत्पन्न होकर शरीर के प्राय: मध्य से बाहर की ओर खुलती हैं। सिरीपीडिया में और कुछ क्लैडोसिरा (Cladocera) के नर में यह छिद्र शरीर की सीमा पर रहते हैं, परंतु इनकी मादा में यह छिद्र वक्ष के प्रथम खंड पर स्थित रहते हैं और मेलाकॉस्ट्राका में भी दोनों लिंगों में छिद्र इसी स्थान पर रहते हैं।
वर्गीकरण (classification)
इस वर्ग के जीवों की रचना में दूसरे वर्गों से कहीं अधिक अनेकरूपता पाई जाती है। इस कारण इनका वर्गीकरण, जिसमें आपस की समानताओं पर विशेष ध्यान रखा जाता है, अति जटिल है। इस वर्ग को निम्नलिखित उपवर्गों में विभाजित किया गया है जिनके साथ उनके मुख्य गणों (आर्डर्स) के नाम भी अंकित हैं :
उपवर्ग : ब्रैंकिओपोडा-(Branchiopoda)
गण : ऐनोस्ट्राका (Anostraca), नोटोस्ट्राका (Notostraca), कौंकोस्ट्राका (Conchostraca) तथा क्लैडोसिरा (Cladocera)।
उपवर्ग : औस्ट्राकोडा-(Ostracoda)
गण : माइओडोकोपा (Myodocopa) तथा पोडाकोपा (Podacopa)
गण : साइक्लोपाइडिआ (Cyclopidea), लरनीओपोडाइडिया (Lernaeopodidea), केलिगाइडा (Caligiida), केलेनाइडा (Calaniida) इत्यादि।
उपवर्ग : ब्रैंक्यूरा-(Branchiura)
गण : आर्गुलाइडिया (Argulidea)।
गण : थोरैसिका (Thoracica), ऐक्रोथोरैसिका (Acrothoracica), ऐस्कोथोरैसिका (Ascothoracica), एपोडा (Apoda) तथा रोइज़ोसेफ़ाला (Rhizocephala)।
उपवर्ग : मेलाकॉस्ट्राका-(Malacostraca)
विभाग : फ़िल्लोकेरीडा (Phyllocarida)-गण : निबेंलिएशि (Nebaliacea)
विभाग : सिंकेरिडा (Syncarida)-गण : ऐनैसपिडेशिया (Anaspidacea)
विभाग : पेराकैरिडा (Peracarida)-गण : माइसिडेशिया (Mysidacea), कुमेसिया (Cumacea), टैनाइडेशिया (Tanaidacea), आइसोपोडा (Isopoda) तथा ऐंफ़िपोडा (Amphipoda)।
विभाग : यूकेरीडा (Eucarida)-गण : युफ़ॉसिएशिया (Euphausiacea) तथा डेकापोडा (Decapoda)।
विभाग : हॉप्लोकेरीडा (Hoplocarida)-गण : स्टोमैटोपोडा (Stomatopoda)।
परासी
परासी (Parasi) भारत के उत्तर प्रदेश राज्य के सोनभद्र ज़िले में स्थित एक नगर है।
कालापानी
कालापानी प्रियदर्शन निर्देशित एवं मोहनलाल, प्रभु गणेशन, तब्बू, नेदुमुदी वेणु, श्रीनिवासन, टीनू आनंद, अन्नू कपूर, एलेक्स ड्रेपर, अमरीश पुरी और विनीत अभिनीत भारतीय महाकाव्य फिल्म है। यद्यपि यह मूल रूप से मलयाली फ़िल्म है लेकिन इसे हिन्दी (सज़ा-ए-कालापानी), तमिल (शिरायचलाई) तथा तेलुगू (काला पानी) नामों से जारी की गयी।
यह फ़िल्म ब्रितानी भारत के उन कैदियों के बारे में है जिनको पोर्ट ब्लेयर, अण्डमान और निकोबार द्वीपसमूह की सेल्यूलर जेल में काला पानी की सजा पाकर पहुँचे हैं। शब्द कालापानी कारावास के एक तरीके से व्युत्पन्न हुआ। फ़िल्म में इलैयाराजा ने संगीत की रचना की, संतोष सीवान ने सिनेमेटोग्राफी (चलचित्रण) और एन॰ गोपालकृष्णन ने सम्पादित की। मलयाली सिनेमा में फ़िल्म डोल्बी स्टीरियो ने प्रस्तावित की। यह फ़िल्म ₹ 5.5 करोड़ में बनी। मोहनलाल ने अपने स्टूडियो प्रणवम आर्ट्स इंटरनेशनल के बैनर तले फ़िल्म निर्मित की।
फ़िल्म ने सर्वश्रेष्ठ कला निर्देशन (साबू सिरिल), सर्वश्रेष्ठ विशेष प्रभाव (एस॰टी॰ वेंकी) और सर्वश्रेष्ठ सिनेमेटोग्राफी (संतोष सीवान) सहित विभिन्न राष्ट्रीय फ़िल्म पुरस्कार प्राप्त किये। इसले साथ इसने छः केरल राज्य फ़िल्म पुरस्कार भी प्राप्त किये। यह विश्वभर के 450 सिनेमाघरों में एक साथ प्रदर्शित की गयी।
पटकथा
फ़िल्म ब्रितानी भारत के वर्ष 1915 पर आधारित है। यह कहानी एक युवा चिकित्सक गोवर्धन मेनन (मोहनलाल) की है जिनपर ब्रितानी अधिकारियों सहित ५५ लोगों से सवार एक ट्रैन में बब हमले का गलत आरोप है। उन्हें अण्डमान निकोबार के पोर्ट ब्लेयर में स्थित सेलुलर जेल में भेजा जाता है। इस कारावस में सैकड़ों भारतीय काला पानी की सजा पाकर पहुँचे थे जिनमें अधिकतर स्वतंत्रता सैनानी थे। यहाँ पर कैदियों पर कारावास में होने वाले अत्यंत अमानवीय कृत्यों को ठीक रूप में दिखाया गया है।
एलेक्स ड्रेपर ने परपीड़क जलिक डेविड बेरी का अभिनय किया है जो आयरिश मूल का है तथा जॉन कोल्वेंबच ने दयालु-दिल अंग्रेज़ चिकित्सक लेन हटन का अभिनय किया है।
अन्नू कपूर ने विनायक दामोदर सावरकर का अभिनय किया है जो कारावास में अविश्वसनीय यातना से गुजर रही कैदियों की भावनायें रखने के लिए अपनी भरपूर कोशिश करते हैं। तब्बू ने मोहनलाल की प्रेमिका का अभिनय किया है जो उसकी वापसी की प्रतीक्षा करती है। ब्रितानी चिकित्सक लेन हटन की कोशिशों से कैदियों को दी जाने वाली यातना की जाँच करने का निर्णय लेती है। 14 लोगों को मुक्त करने के आदेश दिये जाते हैं। इनमें से एक मुकुंदन (प्रभु गणेशन) हैं। डेविड बेरी और कारावस अधिक्षक मिर्ज़ा खान (अमरीश पुरी) एक योजना बनाते हैं और कारावास छोड़ते से निकलते समय 13 कैदियों गोली मार देते हैं।
संगीत
फ़िल्म के संगीत इलैयाराजा ने दिया है।
गीतसूची
मलयालम (मूल संस्करण)
तमिल (डब संस्करण)
हिन्दी (डब संस्करण)
नागौर का किला
नागौर फोर्ट या नागौर का किला करीबन 137 कि.मी उत्तर के क्षेत्र में मौजूद है। किले का परकोटा लगभग 5000 फीट लंबा है तथा इसकी प्राचीर में 28 विशाल बुर्जे लगी हुई है। किले 6 विशाल दरवाजे है। यह किला 2100 गज के घेरे मे फैला हुआ है। किले में 1570 ई. में मुगल सम्राट अकबर ने नागौर दरबार का आयोजन किया। नागौर का किला अपने अध्भुत और विशाल किलो की वजह से विश्व भर में प्रसिद्ध है।  नागौर का यह किला प्राचीन राजस्थान का इतिहास, कलात्मक, पारम्परिक जीवन शैली का अद्भुत और आकर्षक नमूना है। नागौर में प्रवेश करते ही वहां की सुन्दरता आपको आकर्षित करती  है। नागौर का निर्माता चौहान शाषक सोमेश्वर के सामंत कैमास को माना जाता है। किले की नींव 1154 ई. में रखी गयी। दूसरी शताब्दी में नागवंशियों ने नागौर का किला बनवाया उनका पुनः निर्मणा मोहम्मद बाहलीम जो गज़निवेट्स के गवर्नर थे उन्होंने करवाया। नागौर दुर्ग में स्वागत के लिए तीन द्वार है नाकाश, देहली ,और त्रिपोलिया। उसके अंदर कई महल, फव्वारे, मंदिर और खूबसूरत बगीचे भी बनाये गए है। शहर में स्थित नागौर के किले को देखने के लिए देश-विदेश के कई सारे पर्यटक आते है।
नागौर किले का इतिहास
इस किले का निर्माण मुगल राजा शाहजहाँ और अकबर ने क्षत्रिय शासकों के शासनकाल में करवाया था। लेकिन इसे मूल रूप से नागवंशी क्षत्रियों द्वारा बनाया गया था इसके बाद इसे मोहम्मद बाहलीम द्वारा पुनर्निर्मित किया गया था। यह किला पिछली शताब्दियों में कई लड़ाइयों का गवाह बना है।यह किले  कई अन्य नामो से भी जाना जाता है जैसे की नागणा दुर्ग, नाग दुर्ग , और अहिछत्रपुर। नागौर किला राजस्थान के प्रमुख किले में से एक है। किले के पास मुगल गार्डन और मस्जिदों जैसी मुगलों द्वारा बनाई गई संरचना आज भी अच्छी स्थिती में हैं। किले में कई संरचनाएं है  जिनमें से कुछ खंडहर हैं और कुछ अच्छी स्थिती में हैं। किले की प्रमुख संरचनाओं में हाड़ी रानी महल, बखत सिंह पैलेस, दीपक महल, अकबरी महल, अमर सिंह महल के नाम शामिल हैं।
नागौर किले की वास्तुकला
नागौर का किला की संरचना बहोत सुन्दर और आकर्षित है महल में कई सारे छोटे महल भी स्थित है। नागौर किले में खूबसूरत महल छतरिया,रानी महल,शीश महल,बादल महल  की शानदार बनावट के कारण यह किला विश्व भर में प्रसिद्ध है। राजपुताना शैली में बनाई हुई सैनिको की आकर्षक छतरिया देखने को मिलती है।  यह किले की दीवारे बहोत ऊँची और और उसका परिसर बहुत विशाल है। नागौर के किले में प्रवेश के लिए मुख्य 7 दरवाजे बनवाये गए है। जिसमे पहला द्वार लोहे और लकड़ी के नुकीले किलो का इस्तेमाल करके बनवाया है,जिसको मुख्या तौर पे  दुश्मनो से रक्षा करने के लिए बनवाया गया था।
नागौर किले के द्वार
यह नागौर किले के मुख्य 7 प्रवेश द्वार है जिनमे पहला द्वार लोहे और लकड़ी के नुकीले किलो से बनवाया था, दूसरा द्वार बिचलि पोल , तीसरा द्वार कचहरी पोल , चौथा सूरज पोल , पांचवा धुरति पोल ,छठा रजपोल ,सातवा द्वार न्यायपालिका के रूप से जाने जाते है। नागौर के किले में मुग़ल शासक अकबर द्वारा निर्माणित करवाई गई एक मज्जिद और मोईनुद्दीन चिस्ती संत की एक दरगाह भी स्थित है।
नागौर किले की ख़ासियत
इस किले की खासियत यह है की इस किले की बनावट इस तरह की गई है की कोई दुश्मन अगर हमला कर दे तो इस पर जल्दी जीत हासिल नहीं करसकता, दुश्मनो के तोप के गोले इस किले पर ज्यादा नुकशान नहीं कर सकते।क्यूंकि यह किला मिट्टी से बनाया गया है।
नागौर किले में अन्य स्मारक
अकबरी महल: अकबर के नागौर में  प्रवास करने के लिए  अकबरी महल का निर्माण करवाया गया था। इसके अलावा महल में स्नानागार स्थित है जिसकी दीवारों पर विभिन चित्रों की नकाशी की गयी है।
नागौर किले के नजदीकी पर्यटन स्थल
सैंड ड्यून विलेज- सैंड ड्यून विलेज मुख्य शहर है 15 किलोमीटर दूर है, जहाँ ऊंट सफारी आपके लिए यादगार साबित हो सकता है। ड्यून विलेज तक आप केवल जीप, ऊँट या घोड़ों द्वारा ही पहुँच सकते हैं। यहां शांत वातावरण में घुलने के लिए देहाती परिवेश में झोपड़ियाँ बनी हैं।
खिमसर किला- खिमसर किला राजस्थान का एक ऐतिहासिक किला है जिसका निर्माण 16 वीं शताब्दी में करमसोत वंश के स्वामित्व में, राव करमजी द्वारा किया गया था, जो राव जोधाजी के आठवें पुत्र और जोधपुर के संस्थापक थे। यह किला राजस्थान के नागौर जिले में खिंवसर गांव के पास स्थित है। खिमसर किले की अदभुद सुंदरता के कारण इसे अब एक हेरिटेज होटल में बदल दिया गया है और इसका एक हिस्सा शाही परिवार के वंशजों द्वारा कब्जे में हैं।
द विलेज खिमसर- खिमसर किला और खिमसर गांव की यात्रा करना पर्यटकों के लिए बेहद खास यादगार साबित होती है। यहां पर पर्यटक इतिहास को जानने के साथ रेगिस्तान साहसिक में खेल वन्य जीवन सफारी का मजा ले सकते हैंऔर ऐतिहासिक पर्यटन स्थलों कर सकते हैं। यहां परिवहन के लिए जीप, ऊंट या घोड़े उपलब्ध हैं। यह गांव अन्य गांव से बेहद अलग और रोमांटिक है।
नागौर किला फ्लाइट से कैसे पहुंचे
नागौर किले तक जाने के लिए हवाई यात्रा करने की योजना बना रहें हैं तो बता दें कि यह नौगौर किले के लिए सीधी उड़ान लेकर यात्रा करने का सबसे आरामदायक साधन है। इस किले का निकटतम हवाई अड्डा जोधपुर हवाई अड्डा है। हवाई अड्डे से आप इस ऐतिहासिक स्थलत क पहुंचने के लिए कैब किराए पर ले सकते हैं। टैक्सी द्वारा हवाई अड्डे से नागौर किले तक पहुंचने में लगभग 2 घंटे 23 मिनट लगते हैं।
नागौर किला ट्रैन से कैसे पहुंचे
ट्रैन से नागौर तक पहुंचना पर्यटकों के लिए काफी किफायती तरीका है। इस किले का निकटतम रेलवे स्टेशन नागौर रेलवे स्टेशन है। कोई भी पर्यटक रेलवे स्टेशन से एक ऑटो या टैक्सी ले सकता है और 10 मिनट के भीतर किले तक पहुँच सकते हैं।
ताज होटल्स रिसॉर्ट्स एंड पैलेसेज
इंडियन होटेल्स कंपनी लिमिटेड - जिसे ताज ग्रूप के ब्रांड नेम से जाना जाता है - कि स्थापना टाटा ग्रूप के संस्थापक जमशेदजी टाटा द्वारा साल १९०३ मे की गयी थी। होटेल्स और रिज़ॉर्ट्स की विस्तृत शृंखला वाली इस कंपनी का मुख्य कार्यालय ऑक्स्फर्ड हाउस, मुंबई मे है। यह कंपनी भारत के सबसे बड़े व्यापारिक संस्थानो मे से एक टाटा ग्रुप का हिस्सा है।
२०१५ की जानकारी के अनुसार ताज ग्रूप पूरे भारत मे फैले १०८ होटेल्स और यू. के, यू. एस ए., आफ्रिका, मालदीव, मलेशिया, भूटान, श्रीलंका और मिड्ल ईस्ट मे बने १७ होटेल्स का परिचालन करता है। २०१० मे इस कंपनी मे करीब १०००० कर्मचारी कार्यरत थे। ताज ग्रूप के पास कुछ निजी द्वीपों का भी स्वामित्व है।
इतिहास
टाटा ग्रूप के संस्थापक जमशेदजी नुसीरवानजी टाटा ने १६ दिसंबेर १९०३ को अरब सागर के तट पर मुंबई (पहले बंबई के नाम से जाना जाता था) मे ताज महल पॅलेस के नाम से एक भव्य होटेल का उद्घाटन किया। यह ताज ग्रूप के पहली परिसंपत्ति और पहला होटेल था। जम्सेत जी द्वारा इस होटेल का निर्माण करने के पीछे छुपे कारणों से जुड़ी कई दंतकथाएँ है। एक कहानी के अनुसार इसके पीछे मुंबई के वाट्सन'स होटेल (जहाँ सिर्फ़ युरोपियन लोगो को ही जाने की अनुमति थी) मे उन्हे नस्लीय भेदभाब के कारण प्रवेश ना दिया जाना कारण बना था।
1984 में, ताज समूह ने एक लाइसेंस समझौते के तहत प्राप्त कर लिया, उनमे से ताज कॉन्नेमेरा चेन्नई में (अब विवांता ताज द्वारा - कॉन्नेमेरा) और सेवॉय होटल ऊटी में, बैंगलोर में ताज वेस्ट एंड के खुलने के साथ ताज समूह बैंगलोर में अपनी धावा बनाया |
उन दिनो ब्रिटिश इंडिया मे होटलों के अंदर सिर्फ़ युरोपियन लोगो को ही प्रवेश दिया जाना आम बात थी, पर जमशेदजी टाटा के जैसे क्षमता वाले व्यापारी का केवल इस आधार पर होटेल का निर्माण करना थोड़ा अटपटा लगता है। एक और कहानी मे उन्होने होटेल खोलने का निश्चय तब किया जब उनके एक मित्र ने बंबई मे एक भी ढंग का होटेल न होने की शिकायत की। पर इस सन्दर्भ मे सबसे संभाव्य कारण लवेट फ्रेज़र - जमशेदजी के करीबी मित्र और आई एच. सी. एल. ग्रूप के पहले निदेशको मे से एक - का है जो कहतें हैं कि यह विचार जमशेदजी के दिमाग़ मे लंबे समय से चल रहा था और उन्होने इस विषय पर गहरा शोध भो किया था।
उनका किसी होटेल का मालिक बनने की कोई इच्छा नहीं थी और वे बस लोगों को भारत के प्रति आकर्षित करना और बंबई को बेहतर बनाना चाहते थे। कहा जाता है कि जमशेदजी ने इस होटेल की आंतरिक साज सज्जा, इसमे लगने वाली कलाकृतियों और फर्नीचर का साजो समान जुटाने के लिए लंडन, पॅरिस, बर्लिन और दुसेलडोर्फ की यात्रा की थी।
हॉस्पिटालिटी ब्रांड
साल २००० के बाद से ताज ग्रूप ने एक व्यापारिक पृथकीकरण नीति के तहत अपने होटेल्स और रिज़ॉर्ट्स को कई अनुभागो मे बाँटना शुरू कर दिया।
कार्य (भौतिकी)
भौतिकी में कार्य (work) होना तब माना जाता है जब किसी वस्तु पर कोई बल लगाने से वह वस्तु बल की दिशा में कुछ विस्थापित हो। दूसरे शब्दों में, कोई बल लगाने से बल की दिशा में वस्तु का विस्थापन हो तो कहते हैं कि बल ने कार्य किया। कार्य, भौतिकी की सबसे महत्वपूर्ण राशियों में से एक है। कार्य करने की दर को शक्ति कहते हैं। कार्य करने या कराने से वस्तुओं की ऊर्जा में परिवर्तन होता है।
किसी वस्तु पर F बल लगाने पर वह वस्तु बल की दिशा में d दूरी विस्थापित हो जाय तो किया गया कार्य होगा।
उदाहरण:
10 न्यूटन (F = 10 N) का बल किसी वस्तु पर दक्षिण दिशा में लगता है और वह वस्तु दक्षिण दिशा में 2 मीटर (d = 2 m) विस्थापित हो जाती है तो बल द्वारा किया गया कार्य W = (10 N)(2 m) = 20 N m = 20 J हुआ। किसी वस्तु पर 5 न्यूटन का बल लगाकर उसे 4 मीटर विस्थापित करने पर भी 20 J ही कार्य होगा (5 N x 4 m = 20 J).
कार्य का मात्रक 'जूल' है। इसे संक्षेप में J से निरूपित किया जाता है। १ जूल = १ न्यूटन-मीटर। कार्य एक अदिश राशि है।
यदि किसी वस्तु पर एक नियत बल लगाया जाय और वह सीधी रेखा में (बल की दिशा में या बल की दिशा से अलग दिशा में) गति करे तो किया गया कार्य निम्नलिखित सूत्र से निकाला जा सकता है- जहाँ:
किन्तु यदि बल का मान नियत न हो (अर्थात् परिवर्तनशील हो) और विस्थापन भी एक दिशा में न होकर अलग-अलग दिशाओं में हो तो इस स्थिति में कार्य की मात्रा निकालने के लिये बल और विस्थापन के सदिश गुणनफल का समाकलन करना पड़ता है। अर्थात्
जहाँ:
बलयुग्म द्वारा किया गया कार्य
यह समाकलन (integral) दृढ़ पिण्ड के गतिपथ (trajectory) के अनुदिश निकाला जाएगा। यहाँ कोणीय वेग ω समय के साथ परिवर्ती है, इसलिए यह 'पथ पर निर्भर' है।
किसी गैस द्वारा किया गया कार्य
जहाँ P दाब है,  V आयतन है, तथा  a और b आरम्भिक और अन्तिम आयतन हैं।
भूवैज्ञानिक कल्प
भूवैज्ञानिक कल्प (geological period) पृथ्वी के प्राकृतिक भूवैज्ञानिक इतिहास का एक भाग होता है। भूवैज्ञानिकों ने इस इतिहास को चार इओनों में विभाजित करा है, जो सभी आधे अरब वर्ष या उस से अधिक लम्बे हैं। यह इओन स्वयं महाकल्पों में विभाजित हैं, जो आगे कल्पों में बंटे हुए हैं। पृथ्वी के भूवैज्ञानिक इतिहास में २२ परिभाषित कल्प हैं। यह कल्प स्वयं युगों में बंटे हैं, जो आगे कालों में बंटे हैं।
तालिका
इस सारिणी में इयोनों, महाकल्पों व कल्पों की सूची है।
पायल (बहुविकल्पी)
पायल एक प्रकार का आभूषण है
पायल से इनका उल्लेख भी हो सकता है:
पिपरी
पिपरी नाम के कई लेख हैं:
फैज़ल ख़ान (अभिनेता)
(अंग्रेजी
lucky khan born 21 June 2003 ,bihar, Muzaffarpur
Live in Delhi
Cse engineering
Interest actor dancing
रेमंड एंग्री
रेमंड एंग्री (जिन्हें कभी-कभी रे एंग्री भी कहा जाता है) एक अमेरिकी कीबोर्डिस्ट, रिकॉर्ड निर्माता और संगीतकार हैं।
जीवनी
एंग्री ने 1990 के दशक के बाद से कई हिट रिकॉर्ड्स में गाने गाये। उन्होंने क्रिस्टीना एगुइलेरा का "स्लो डाउन बेबी", जा रुल का "रियल लाइफ फ़ैंटेसी" और मेलानी फ़ियोना का "प्रिंसलेस" लिखा।
पिपरी, सोनभद्र
पिपरी (Pipri) भारत के उत्तर प्रदेश राज्य के सोनभद्र ज़िले में स्थित एक नगर है।
आवागमन
राष्ट्रीय राजमार्ग 39 यहाँ से गुज़रता है और इसे सड़क द्वारा कई स्थानों से जोड़ता है।
जलाशय
प्रायः बड़ी प्राकृतिक या कृत्रिम झील को, या पोखरे को, या किसी बांध के निर्माण के फलस्वरूप निर्मित जलराशि को जलाशय कहते हैं।
अक्रोध
व्युत्पत्ति
अक्रोध शब्द का निर्माण क्रोध में अ उपसर्ग लगने से हुई है जो मुख्यतः शब्द का विपरीत अर्थ देता है अतः इसका अर्थ क्रोध रहित होना है। समानार्थी संस्कृत शब्द अक्रोधः (विसर्ग के साथ) का अर्थ 'गुस्से की अनुपस्थिति है'।
न्यूट्रॉन उत्सर्जन
न्यूट्रॉन उत्सर्जन (Neutron emission), परमाणुओं एक प्रकार का रेडियोसक्रिय क्षय है जिसमें नाभिक से न्यूट्रॉन का उत्सर्जन (निकासी) होती है। न्यूट्रॉन उत्सर्जन वे परमाणु नाभिक करते हैं जिनमें स्थायित्व के लिये आवश्यक न्यूट्रानों से बहुत अधिक न्यूट्रॉन होते हैं।इस प्रकार वे अधिक स्थायित्व को प्राप्त होते हैं। बेरेलियम-१३ (माध्य आयु 2.7 s) ) तथा हिलियम-५ (माध्य आयु 7 s) न्यूट्रॉन का उत्सर्जन करने वाले दो परमाणु समस्थानिक हैं।
न्यूट्रॉन उत्सर्जन की क्रिया में परमाणु बदलकर दूसरा तत्व नहीं बनता क्योंकि इसमें प्रोटॉनों की संख्या में कोई परिवर्तन नहीं होता। हाँ, न्यूट्रॉन उत्सर्जन के फलस्वरूप परमाणु एक नये समस्थानिक में परिवर्तित हो जाता है। उदाहरण के लिये बेरेलियम-१३, बेरेलियम-१२ में बदल जाता है।
नल (बहुविकल्पी)
नल का अर्थ इन लेखों की ओर इशारा कर सकता है:
प्रदेश टुडे
प्रदेश टुडे एक भारतीय समाचार पत्र है।
संप्रेषण (पत्रिका)
संप्रेषण हिन्दी की एक साहित्यिक पत्रिका है।
अगस्ता वेस्टलैंड अपाचे
अगस्ता वेस्टलैंड अपाचे (AgustaWestland Apache) ब्रिटिश सेना की वायु सेना कॉरपोरेशन के लिए बोइंग एएच-64डी अपाचे अटैक हेलीकॉप्टर के लिए एक लाइसेंस निर्मित संस्करण है। पहले आठ हेलीकाप्टरों को बोइंग द्वारा बनाया गया था। तथा बाद में 59 हेलीकाप्टरों को वेस्टलैंड हेलीकाप्टर द्वारा बनाया गया था।
डोराडो तारामंडल
डोराडो तारामंडल या डोरेडो तारामंडल (दोनो उच्चारण सही हैं) पृथ्वी के दक्षिणी गोलार्ध से आकाश में दिखने वाला एक तारामंडल है। हमारी गैलेक्सी, क्षीरमार्ग, की एक पड़ोसी गैलेक्सी बड़ा मॅजलॅनिक बादल का अधिकांश भाग इस तारामंडल के क्षेत्र में आता है।
भूवैज्ञानिक महाकल्प
भूवैज्ञानिक महाकल्प (geological era) पृथ्वी के प्राकृतिक भूवैज्ञानिक इतिहास का एक भाग होता है। भूवैज्ञानिकों ने इस इतिहास को चार इओनों में विभाजित करा है, जो सभी आधे अरब वर्ष या उस से अधिक लम्बे हैं। यह इओन स्वयं महाकल्पों में विभाजित हैं, जो आगे कल्पों में बंटे हुए हैं। पृथ्वी के भूवैज्ञानिक इतिहास में १० परिभाषित महाकल्प हैं। यह कल्प स्वयं युगों में बंटे हैं, जो आगे कालों में बंटे हैं।
तालिका
इस सारिणी में इयोनों, महाकल्पों व कल्पों की सूची है।
दृश्यजीवी इओन
महाकल्प
दृश्यजीवी इओन को तीन भूवैज्ञानिक महाकल्पों में विभाजित करा जाता है:
राष्ट्रीय राजमार्ग ३२८ (भारत)
राष्ट्रीय राजमार्ग ३२८ (National Highway 328) भारत का एक राष्ट्रीय राजमार्ग है। यह उत्तर प्रदेश में बस्ती से परतावल (कप्तानगंज) तक जाता है। यह राष्ट्रीय राजमार्ग २८ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं: बस्ती, मेहदावल, करमैनी, कैम्पियरगंज, परतावल (कप्तानगंज)।
प्रौद्योगिकी शिक्षा
भारत में प्रौद्योगिकी शिक्षा
तकनीकी शिक्षा को लेकर भारत में हमेशा एक असमंजस का माहौल रहा है। देश में तकनीकी शिक्षा प्रणाली के अन्तर्गत अभियांत्रिक ( इंजीनियरिंग ), प्रौद्योगिक, प्रबंधन, वास्तुकला (आर्किटेक्चर ), फार्मेसी, नगर नियोजन, हॉटल मैनेजमेन्ट, शिल्प, अनुप्रयुक्त कला एवं शिल्प इत्यादि आते हैं। भारत में तकनीकी शिक्षा सम्पूर्ण शिक्षा तन्त्र को एक महत्वपूर्ण भाग प्रदान करती है। हमारे देश में आर्थिक एवं सामाजिक विकास में सक्रिय भूमिका का निर्वहन करती है। भारत में तकनीकी शिक्षा कई भागों में-डिप्लोमा, डिग्री, मास्टर डिग्री एवं क्षेत्र विशेष में शोध, आर्थिक वृद्धि व तकनीकी विकास के विभिन्न पहलुओं का प्र बन्धन आदि में विभक्त है।
भारत में तकनीकी शिक्षा का विकास हाल के वर्षों में भारत में तकनीकी शिक्षा बहुत तेजी से बढ़ी है। इसके बावजूद देश के प्रौद्योगिकी संस्थान अपने क्षेत्र में सबसे अच्छे बने हुए हैं। लेकिन भारतीय प्रौद्योगिकी संस्थान विश्वस्तरीय संस्थान बनने से अब भी काफी दूर है। भारत में तकनीकी विकास को निम्न भागों में विभाजित किया जा सकता है-
स्वतन्त्रता पूर्व का परिदृश्य
भारत में ब्रिटिश शासकों द्वारा तकनीकी शिक्षा की शुरूआत भवन निर्माण, नहर, सड़क, बन्दरगाह आदि के निर्माण व मरम्मत के लिए तकनीकी अभियन्ताओं की आवश्यकता थी। उन्हें शिल्पकार, चित्रकार, ड्राफ्ɪस मैन आदि के प्रशिक्षण की आवश्यकता थी। जिससे वे यन्त्रों व उपकरणों का प्रयोग कर सकें। स्थल व नौसेना त था सर्वेक्षण विभाग में अधीक्षण अभियन्ता ब्रिटेन के कूपरस हिलन महाविद्यालय से नियुक्त किये जाते थे। इसी प्रकार फोरमैन, क्राफ्ट्समैन, कलाकार एवं तकनीकी अभियन्ताओं की नियुक्ति भी ब्रिटेन से होती थी। अन्य सभी नीचे के तकनीकी कर्मियो की नियुक्ति स्थानीय स्तर पर होती थी। चूंकि ये लोग अनपढ़ थे, इनकी कार्यक्षमता बहुत कम थी। इसलिए उन्हे इस क्षेत्र में लिखने-पढ़ने, भूगोल, यान्त्रिकी का ज्ञान करवाने के लिए आयुध फैक्टरी के समीप औद्योगिक प्रशिक्षण स्कूल खोले गये। सन् 1825 से पहले कलकत्ता व मुम्बई में इस प्रकार के स्कूल थे। लेकिन इस हेतु जो प्रमाण उपलब्ध है वह गुण्ड्डी, मद्रास में औद्योगिक प्रशिक्षण विद्यालय खोला गया। जो आयुध ( गन व कारतूस ) फैक्ट्ररी के समीप था। इसी प्रकार सन् 1854 में पूना में अभियन्ताओं के प्रशिक्षण के लिए एक विद्यालय खोला गया।
अमेरिका व यूरोप में तकनीकी महाविद्यालयों का विकास हो रहा था, जो गणित में विशेष प्रशिक्षण दे रहे थे। भारत में भी यह मांग उठने लगी कि औपनिवेशिक भारत में भी इस प्रकार के तकनी की विद्यालय खोले जांए। सर्वप्रथम तकनीकी महाविद्यालय उत्तर प्रदेश में सन् 1847 में रूड़की में 'थामसन सिविल इंजीनियरिंग महाविद्यालय' शुरूआत की गई। ऊपरी गंगा नहर के रखरखाव के लिए एक बड़ा वर्कशॉप खोला गया। जो उस समय किसी भी विश्वविद्यालय से सम्बद्ध नहीं था। लेकिन थामसन सिविल इंजीनियरिंग महाविद्यालय डिप्लोमा की उपाधि दे रहा था। जो इंजीनियरिग के समकक्ष थी। सन् 1856 में कलकत्ता, मुम्बई व मद्रास में तीन इंजीनियरिंग महाविद्यालय खोले गये। नवम्बर 1856 में कलकत्ता में बंगाल इंजीनियरिंग महाविद्यालय खोला गया। जिसे सन् 1880 में सिबपुर बिशॉप महाविद्यालय में स्थानान्तरित कर दिया। मुम्बई में इंजीनियरिंग महाविद्यालय स्थापित न होने के कुछ कारण थे। लेकिन पूना तकनीकी विद्यालय को क्रमोन्नत कर महाविद्यालय का दर्जा दे दिया। मद्रास प्रेसिडेंसी में आयुध फैक्ट्री, गुण्ड्डी में तकनीकी महाविद्यालय की शुरूआत की गई। शिबपुर, पूना व गुण्ड्डी इंजीनियरिग महाविद्यालय सिविल में डिग्री देते थे। सन् 1887 में बोम्बे विक्टोरिया जुबली तकनीकी संस्थान, बॉम्बे में इलेक्ट्रॉनिक्स, मैकेनिकल व टेक्सटाइल में डिग्री देते थे। सन् 1907 में स्वदेशी आन्दोलन के द्वारा भारतीय शिक्षा परिषद् के सहयोग से भारत में एक राष्ट्रीय तकनीकी विश्वविद्यालय खोले जाने की मांग उठी। इस प्रकार भारतीय शिक्षा परिषद ने कई तकनीकी विद्यालयों की स्थापना की गई। लेकिन जादवपुर में ही तकनीकी विद्यालय बना रहा। यह सन् 1908 में में केमिकल व इंजीनियरिग में डिप्लोमा तथा 1921 में डिग्री देने लगा। कलकत्ता विश्वविद्यालय आयोग (1917 ) में में केमिकल व इलेक्ट्रोनिक डिग्री महाविद्यालय की स्थापना हेतु बहस प्रस्तुत की। भारतीय औद्योगिक आयोग (1915 ) के अध्यक्ष सर थोमस होलैण्ड ने भी औद्योगिक शिक्षा के शुरूवात करने के लिए कई सुझाव दिये। पण्डित मदन मोहन मालवीय के प्रयास से बनारस विश्वविद्यालय में सन् 1917 में मैकेनिकल, इलेक्ट्रिकल तथा धातुकर्म में इंजीनियरिंग की उपाधि प्रारम्भ की गई। सिबपुर, गुण्ड्डी तथा पूना में 15 वर्ष पश्चात् मैकेनिकल, इलेक्ट्रिकल एवं धातुकर्म इंजीनियरिंग में पाठ्यक्रमों को प्रारम्भ किया गया।
स्वतन्त्रता पश्चात तकनीकी शिक्षा का विकास
राष्ट्र के सामाजिक व आर्थिक विकास में तकनीकी शिक्षा एक महत्वपूर्ण एवं सशक्त भूमिका निर्वहन करती है। भारत में तकनीकी शिक्षा विभिन्न स्त रों पर प्रदान की जाती है जैसे-शिल्पकला, डिप्लोमा, डिग्री, अधिस्नातक और शोध जैसे विशिष्ट क्षेत्रों में तकनीकी विकास एवं आर्थिक उन्नति के विभिन्न पहलुओं को दृष्टिगत रखा जाता है। भारत में औपचारिक तकनीकी शिक्षा का प्रारम्भ 19वीं शताब्दी के मध्य में हुआ। अखिल भारतीय तकनीकी शिक्षा परिषद का गठन नवम्बर 1945 में हुआ। यह राष्ट्रीय स्तर की शीर्ष सलाहकार संस्था जो देश में तकनीकी शिक्षा के समन्वित विकास हेतु सुविधाओं पर सर्वे का संचालन करे। राष्ट्रीय शिक्षा नीति (1986 ) के तहत अखिल भारतीय तकनीकी शिक्षा परिषद को देश में तकनीकी शिक्षा के समन्वित विकास सुनिश्चित करने के लिए नियोजन, नीति निर्धारण, मानक, गुणात्मक शिक्षा का रखरखाव, प्राथमिक क्षेत्रों में कोष का निर्धारण, मूल्यांकन व मॉनीटरिंग, प्रमाणीकरण एवं पुरस्कार आदि का वैधानिक अधिकार सौंपा गया। भारत सरकार के मानव संसाधन विकास मंत्रालय में भी एक राष्ट्रीय कार्यकारी समूह का निर्माण किया, जो अखिल भारतीय तकनीकी शिक्षा परिषद के योगदान-तकनीकी शिक्षा के 195 निरूपण और मानकों के रखर खाव के सन्दर्भ में जांच करेगा। कार्यकारी समूह के सुझावों में अखिल भारतीय तकनीकी शिक्षा परिषद को अति आवश्यक वैधानिक अधिकार देते हुए इसे और अधिक प्रभावशाली बनाने हेतु विद्यमान तथा प्रचलित प्रविधि यों को पुनसं रचित कर आवश्यक आधारभूत ढांचें को सुदृढ़ बनाया जावें। उपर्यु क्त कार्यकारी समूह के सुझावों को दृष्टिगत करते हुए अखिल भारतीय तकनीकी शिक्षा परिषद अधिनियम 52 सन् 1987 संसद के दोनों सदनों में पारित किया गया। यह अधिनियम 28 मार्च 1988 से लागू किया गया। तकनीकी शिक्षा के लिए अखिल भारतीय वैधानिक परिषद् की स्थापना 12 मई 1988 में इस दृष्टिकोण के साथ की गई। यह परिषद देश भर तकनीकी शिक्षा के समन्वित विकास एवं उचित नियोजन, गुणात्मक एवं मात्रात्मक तकनीकी शिक्षा के उत्थान एवं नियमन व मानकों का उचित पालन सुनिश्चित करवाये। अखिल भारतीय तकनीकी शिक्षा परिषद् के अंग निम्नलिखित ब्यूरो हैं-
2 . शैक्षिक ब्यूरो
3 . अभियान्त्रिक व प्रौद्योगिक ब्यूरो
4 . वित्त ब्यूरो
5 . प्रबन्ध व प्रौद्योगिक ब्यूरो
6 . योजना व विश्वसनीयता ब्यूरो
7 . शोध व संस्थानिक विकास ब्यूरो
भारत में तकनीकी शिक्षा को तीन स्पष्ट भागों में विभाजित किया गया है -
ग्यारहवीं योजना के प्रारंभ के समय 19 केंद्रीय विश्वविद्यालय, 7 भारतीय प्रौद्योगिकी संस्थान, 20 राष्ट्रीय प्रौद्योगिकी संस्थान, 4 भारतीय सूचना प्रौद्योगिकी संस्थान, 2 भारतीय विज्ञान शिक्षा एवं अनुसंधान संस्थान, 6 भारतीय प्रबंधन संस्थान और 1 योजना और वास्तुकला विद्यालय के अलावा केंद्र द्वारा वित्तपोशित कुछ अन्य शिक्षण संस्थाएं थी। ग्यारहवीं पंचवर्षीय योजना के दौरान तकनीकी और उच्च शिक्षा के अनेक संस्थान खोले गये हैं। 13 नये केंद्रीय विश्वविद्यालयों की स्थापना के अलावा 3 प्रांतीय विश्वविद्यालयों को केंद्रीय विश्वविद्यालयों में परिवर्तित किया गया है। 8 नये आईआईटी, 7 नये आईआईएम, 3 नये आईआईएसईआर, 2 नये एसपीए और अनेक नयी पॉलिटेक्निक संस्थाएं भी स्थापित की गई है। इनके अतिरिक्त 10 नयी राष्ट्रीय प्रौद्योगिकी संस्थाओं को मंजूरी दी गई है। राष्ट्रीय औसत की तुलना में कम सकल नामांकन अनुपात वाले शैक्षिक रूप से पिछड़े हुए जिलों में 374 महाविद्यालयों की स्थापना पर विचार किया जा रहा है। विश्वस्तरीय 14 विश्वविद्यालयों ( अथवा नवोन्मेशी विश्वविद्यालय ) और 20 नये आईआईटी संस्थानों की स्थापना का विचार अभी प्रारंभिक अवस्था में है। वर्ष 2 007-08 में विश्वविद्यालय एवं उच्च शिक्षा और तकनीकी शिक्षा पर व्यय कुल शिक्षा परिव्यय का क्रमशः 11.8 3 प्रतिशत और 5.33 प्रतिशत भाग रहा। तकनीकी शिक्षा पर व्यय का अंश वर्ष 2006-07 के 3.8 प्रतिशत से बढ़कर वर्ष 2007-08 में 5.33 प्रतिशत हो गया। ग्यारहवीं योजना के पहले तीन वर्षों के दौरान मानव संसाधन विकास मंत्रालय द्वारा शिक्षा पर किए गए बजटीय व्यय के विश्लेषण के अनुसार केंद्रीय योजना और गैर-योजना व्यय दसवीं योजना के केंद्रीय योजना और गैर-योजना व्यय में हुई, वार्षिक वृद्धि के विपरीत क्रमशः 521 प्रतिशत और 44 प्रतिशत की दर से बढ़ा है। उच्च शिक्षा में केंद्रीय योजना और गैर-योजना तथा सार्वजनिक व्यय में केंद्रीय योजना और गैर-योजना तथा सार्वजनिक व्यय में राज्य योजना और गैर-योजना का हिस्सा क्रमशः 8 प्रतिशत, 13 प्रतिशत, 6 प्रतिशत और 73 प्रतिशत रहा है। नौवीं से दसवीं योजना में केंद्रीय योजना व्यय बढ़कर 86 प्रतिशत हो गया। इसी अवधि में राज्य योजना व्यय बढ़कर 76 प्रतिशत हो गया। केंद्रीय योजना व्यय 10 वीं योजना की तुलना में 11वीं योजना में 10 गुने से भी अधिक बढ़ गया। तकनीकी शिक्षा के विस्तार के लिए धन जुटाने हेतु किसी प्रकार की संस्थागत व्यवस्था कायम करने पर भी विचार की जाने की आवश्यकता है।
शिक्षा तकनीकी का इतिहास
भारत में आर्थिक कठिनाइयों के होते हुए भी यह स्पष्ट है कि आर्थिक एवं उत्पादन क्षेत्रों में धीरे-धीरे तकनीकी का प्रवेश हो चुका है व इसका प्रयोग निरन्तर बढ़ता जा रहा है। शिक्षा के क्षेत्र में भी इस का वांछित है तथा शिक्षा में तकनीकी का प्रयोग होने लगा है व इस दिशा में अनुसंधान भी होने लगे हैं। शिक्षा के दो-प्रमुख क्षेत्र अधिगम एवं शिक्षण है। इन दोनों प्रक्रियाओं के माध्यम से अधिगमकर्ता अपने उद्देश्यों को निरन्तर पुनर्बलन नहीं दे सकता है जो एक आदर्श अधिगम स्तर के लिए आवश्यक है और इसलिए शिक्षण को मशीन एवं अन्य शिक्षण सहायक सामग्री की आवश्यकता पड़ती है। सन् 1960 से पूर्व ‘ शैक्षिक तकनीकी ’ को दृश्य-श्रव्य सामग्री तथा कक्षा-शिक्षण से सम्बन्धित अधिकतर शिक्षण सामग्री से सम्बन्धित किया जाता था। अधिकतर शिक्षकों एवं शिक्षक-प्रशिक्षकों के लिए शैक्षिक तकनीकी का अर्थ शिक्षण में प्रयुक्त सहायक सामग्री से ही होता था। उन्नीसवीं शताब्दी के प्रारम्भ में भी शैक्षिक खिलौने आदि का प्रयोग प्राथमिक कक्षाओं में होता था। सन् 1950 के दशक में स्टैनले एडवर्ड, बी. एफ, स्किनर आदि अभिक्रमित अध्ययन पद्धति का विकास किया तथा उसी के आधार पर कुछ उत्कृष्ट पुस्तको का निर्माण भी हुआ। कार्डों तथा बोर्डों को प्रस्तुत कर शिक्षण के यंत्रीकरण करने का प्रयास किया गया। सन् 1970 में सर्वप्रथम इंग्लैंण्ड के शिक्षाविद् का प्रयोग किया और धीरे-धीरे अन्य देशों व भारत में महत्व का बिन्दु बन गया। यह शिक्षा के ‘ एक विषय ’ के रूप में निहित किया गया व इस क्षेत्र में अध्ययन व विकास के लिए प्रयास प्रारम्भ हो गया। शैक्षिक तकनीकी अब शिक्षण अधिगम प्रक्रिया का ‘ कार्यात्मक विश्लेषण ’ प्रस्तुत कर शिक्षा प्रणाली के अन्य तत्वों का अध्ययन करती है जो शिक्षण में अदा से प्रदा तक की प्रक्रिया में निहित होते हैं। इस दिशा में कार्य करते हुए शैक्षिक अनुसंधान एव समझा एव शैक्षिक तकनीकी केन्द्र के नाम से पृथक विभाग खोला, जो शैक्षिक तकनीकी का विकास एव उनके द्वारा विभिन्न शैक्षिक सम स्याओं का निदान करने की सम्भावना एवं शोध की दिशा में कार्य करने का प्रयास करता है। शैक्षिक तकनीकी के विकास के परिणामस्वरूप ही अन्य क्षेत्रों की भांति अब विज्ञान एवं मशीनों का प्रयोग शिक्षा में होने लगा है। शिक्षण मशीन, रेडियो, टेलीविजन, टेपरिकॉर्डर, कम्प्यूटर एवं भाषा प्रयोगशालाओं का प्रयोग अब शिक्षण प्रक्रिया में अधिकाधिक किया जाने लगा है। मानव ज्ञान के सभी पक्षों-संचय संचर ण आज आकाशवाणी एवं दूरदर्शन के माध्यम से विश्व में कहीं भी दूर बैठा विद्यार्थी, प्रभावी शिक्षक को सुनकर लाभ उठा सकता है एवं ज्ञान में वृद्धि कर सकता है। इसके माध्यम से वह अपने ज्ञान को आधुनिकतम सीमा तक वृद्धि कर सकता है। शिक्षण तकनीकी एवं व्यवहार तकनीकी में अनेक शिक्षण मशीनों-हार्डवेयर एवं सॉफ्टवेयर का प्रयोग किया जाने लगा है।
शैक्षिक तकनीकी की आवश्यकता
वर्तमान युग को तकनीकी युग कहा जाता है। जैसे-जैसे शिक्षा के क्षेत्र में प्रगति होती गई, शिक्षा को अधिकाधिक वै ज्ञानिक आधार देने की आवश्यकता अनुभव होने लगी क्योंकि प्रत्येक तकनीकी विकास के आधार शिक्षा ही है। शिक्षा की अवधारणा प्रमुखतया आधुनिकतम संकल्पना के रूप में बालक का सर्वांगीण विकास है। यह शिक्षण की अपेक्षा अधिगम पर बल देती है तथा बालक के व्यवहार में अपेक्षित अनुकूलतम व्यवहा रगत परिवर्तन इस प्रकार से करती है कि बालक की अन्तनिर्हित क्षमताओं को बहुमुखी कर सामाजिक वातावरण में विकसित कर सके। बालकों के सर्वां गी ण विकास के लिए प्रमुख आधार बनता है – ‘ ज्ञान ’ जिसके माध्यम से अपेक्षित व्यवहारगत परिवर्तन उद्देश्यानुसार लाने का प्रयास कि या जाता है। अत : ज्ञान के संचय, प्रसार एवं विकास हेतु आधुनिकतम तकनीकियों की आवश्यकता अनुभव हो जाने लगी। इसमें भी आधुनिकतम यंत्रीकरण कर विकास किया जाने लगा और यह विकास के पथ पर है-
ज्ञान का प्रसार : प्रिण्टिग मशीन, ऑफसैट, प्रिटिंग, पुस्तकें, टेप-रिकॉर्डर, फिल्म
ज्ञान का विकास : शिक्षण विधि, प्रविधि व्यूह रचना, शिक्षण सिद्धान्त प्रतिमान के विकास हेतु वैज्ञानिक शोधकार्य आदि
शिक्षा तकनीकी का सम्बन्ध केवल हार्डवेयर ( मशीन ) अभियांत्रि की से नहीं है, वरन् शिक्षा के क्षेत्र में विभिन्न उद्देश्यों की पूर्ति हेतु शिक्षण को प्रभावी बनाने हेतु, अनुदेशन को संकलित करने हे तु एवं शिक्षण के प्रभाव का मूल्यांकन करने हेतु आधुनिकतम तकनीकी के प्रयोग करने से है। यह हार्डवेयर के प्रयोग के माध्यम से हो सकती है अथवा सॉफ्टवेयर के विकास के रूप में हो सकती है, यथा-शिक्षण प्रतिमान, शिक्षण सिद्धान्त।
अभिक्रमित अनुदेशन, शिक्षण पद्धति, प्रविधि अथवा व्यूह रचना ओं का विकास। दूरगामी शिक्षा आधुनिक शिक्षा तकनीकी का एक उदाहरण है। शिक्षा तकनीकी में व्यावहारिक पक्ष अधिक सक्रिय रहता है इसलिए इस को शिक्षा अभियंत्रण भी कहा जाता है। यह शिक्षा के क्षेत्र में वै ज्ञा निक ज्ञान का व्यावहारिक कार्यों में क्रमबद्ध प्रयोग करती है। यह अन्य विषय क्षेत्रों, यथा-मनोविज्ञान, भौतिकी, समाजशास्त्र, प्रशासन, प्रबन्ध आदि के सिद्धान्तों को ग्रहण कर शिक्षा में विधि, प्रविधि, व्यूह रचना, शिक्षक-शिक्षार्थी अन्तःक्रिया, मूल्यांकन प्रक्रिया आदि की रूपरेखा बनाने एवं विद्यालय संगठन तथा प्रशासन में सुधार लाने हेतु उनका व्यावहारिक क्रम में वैज्ञानिक प्रयोग है।
विलियम पीटफील्ड
विलियम पीटफ़ील्ड (जन्म 6 दिसंबर 1990) एक क्रिकेटर है जो ग्वेर्नसे के लिए खेलता है। वह 2014 आईसीसी विश्व क्रिकेट लीग डिवीजन फाइव टूर्नामेंट में खेले। मई 2019 में, उन्हें 2019 टी20 इंटर-इनसुलर कप के लिए ग्वेर्नसे की टीम में नामित किया गया था। उन्होंने 31 मई 2019 को जर्सी के खिलाफ ग्वेर्नसे के लिए अपना ट्वेंटी20 अंतर्राष्ट्रीय (टी20आई) पदार्पण किया। उसी महीने, उन्हें ग्वेर्नसे में 2018-19 आईसीसी टी20 विश्व कप यूरोप क्वालीफायर टूर्नामेंट के क्षेत्रीय फाइनल के लिए ग्वेर्नसे के दस्ते में नामित किया गया था।
राष्ट्रीय राजमार्ग ३२८ए (भारत)
राष्ट्रीय राजमार्ग ३२८ए (National Highway 328A) भारत का एक राष्ट्रीय राजमार्ग है। यह उत्तर प्रदेश में मेहदावल से न्योरी तक जाता है। यह राष्ट्रीय राजमार्ग २८ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं: मेहदावल, खलीलाबाद, घनघटा, रामनगर, न्योरी।
राष्ट्रीय राजमार्ग ३२९ (भारत)
राष्ट्रीय राजमार्ग ३२९ (National Highway 329) भारत का एक राष्ट्रीय राजमार्ग है। यह असम में मांजा से लामडिंग तक जाता है। यह राष्ट्रीय राजमार्ग २९ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं: मांजा, डिफू, लामडिंग।
पादपोँ एवं जन्तुओं के संगठन के स्तर
सगंठन के स्तर 1 परमाणु > 2 अणु > 3 यौगिक > 4 कोशिका > 5 ऊतक > 6 अंग > 7 अंगतंत्र > 8 जीव > 9 जनसंख्या > 10 जैव समुदाय > 11 पारिस्थिति तंत्र > 12 जैव मण्डल
करुण नदी
करून नदी ईरान की सबसे प्रदूषित और केवल नौकायन नदी है। यह 950 किमी (590 मील) लंबा है। यह ज़ाग्रोस रेंज के बख्तिरी जिले के ज़ार कुह पहाड़ों में पाई जाती है जो ईरान के खुज़ेस्तान प्रांत की राजधानी से गुजरने से पहले, देह और कुहरांग जैसी कई सहायक नदियों से जुड़ी हुई है, जुरीस जारिन और अन्य विद्वानों ने करुण को ईडन की चार नदियों में से एक के रूप में पहचाना है, अन्य लोग टिग्रीस, यूफ्रेट्स और या तो वादी अल-बतिन या करखेह हैं।
नाम
शास्त्रीय काल से, करुण नदी को पासिटिग्रीस के नाम से जाना जाता था। आधुनिक मध्ययुगीन और आधुनिक नाम, करुण और कई ऐसे नाम हैं, जिसे अभी भी करुण नदी को प्राथमिक सहायक नदियों में से जाना जाता है | करुण नदी का पानी टिग्रीस नदी और यूफ्रेट्स नदी के साथ तेजी से दक्षिण पूर्व में बहता है
घाटी
करुण, अवहाज (अवहाज एक शहर का नाम है जो ईरान में है) ईरान में निर्वहन से सबसे बड़ी नदी | करुण नदी 950 किलोमीटर (590 मील) लंबी है और प्रति सेकंड 575 क्यूबिक मीटर का औसत से पानी का बहाव करती है । नदी पर सबसे बड़ा शहर अहवाज है, जिसमें 1.3 मिलियन से अधिक निवासी रहते हैं हैं। अन्य महत्वपूर्ण शहरों मेंशुष्तर, खोरामशहर( खोरामशहर एक बंदरगाह का नाम है ), मस्जिद-सोलेमैन और इज़े शहर शामिल हैं |अंग्रेजों ने पहली बार मस्जिद-सोलेमैन में तेल की खोज की, इसलिए करुण फारस की खाड़ी में पेट्रोलियम के परिवहन के लिए एक महत्वपूर्ण मार्ग बन गया था आने जाने के लिए , करुण से पानी आसपास के मैदान के 280,000 हेक्टेयर (6 9 0,000 एकड़) से अधिक सिंचाई प्रदान करता है और 100,000 हेक्टेयर (250,000 एकड़) तक पानी फैला हुआ है |
दोस्तपुर
दोस्तपुर (Dostpur) भारत के उत्तर प्रदेश राज्य के सुलतानपुर ज़िले में स्थित एक नगर है।
निक बकल
निक बकल (जन्म 22 जून 2000) एक क्रिकेटर है जो ग्वेर्नसे के लिए खेलता है। मई 2019 में, उन्हें 2019 टी20 इंटर-इनसुलर कप के लिए ग्वेर्नसे की टीम में नामित किया गया था। उन्होंने 31 मई 2019 को जर्सी के खिलाफ ग्वेर्नसे के लिए अपना ट्वेंटी20 अंतर्राष्ट्रीय (टी20आई) पदार्पण किया। उसी महीने, उन्हें ग्वेर्नसे में 2018-19 आईसीसी टी20 विश्व कप यूरोप क्वालीफायर टूर्नामेंट के क्षेत्रीय फाइनल के लिए ग्वेर्नसे के दस्ते में नामित किया गया था। वह 15 जून 2019 को जर्सी के खिलाफ, क्षेत्रीय फाइनल के ग्वेर्नसे के उद्घाटन मैच में भी खेले।
कोइरीपुर
कोइरीपुर (Koeripur) भारत के उत्तर प्रदेश राज्य के सुलतानपुर ज़िले में स्थित एक नगर है।
अरण्य संस्कृति
अरण्य संस्कृति मूलतः भारत के आदिवासियों की संस्कृति थी, इस संस्कृति में पेड़ - पोधो और जीवो को भगवान माना जाता है , आदिवासी संस्कृति प्रकृति से जुड़ी हुई है ।11000 अरण्य संस्कृति का विकासक्रम सिंधु घाटी सभ्यता के समय चल रहा था । भगवान शिव आदिवासियों की संस्कृति से ही अन्य लोगो की संस्कृति तक पहुंचे ।
वियतनामी सीका हिरण
वियतनामी सीका हिरण ( Vietnamese sika deer ) सीका हिरण की एक उपजाति है। यह सीका हिरणों की अन्य उपजातियों से आकार में छोटी है और इसका कारण इसके निवास-क्षेत्र का गरम वातावरण माना जाता है। यह हिरण पहले उत्तरी वियतनाम और दक्षिणपश्चिमी चीन में मिला करते थे लेकिन अब जंगलों से विलुप्त हो गए हैं और केवल चिड़ियाघरों और बंद उद्यानों में पाए जाते हैं। इन्हें फिर से वियतनाम में फैलाने की योजना बन रही है। वियतनाम के न्गे ऐन ( Nghệ An ) और हा तन्ह ( Hà Tĩnh ) प्रान्तों में लगभग १०,००० वियतनामी सीका हिरण का बाक़ायदा पशु पालन हो रहा है क्योंकि इनके सींगों को पीसकर पारंपरिक दवाईयाँ बनाई जाती हैं।
प्राग्जीवी इओन
प्राग्जीवी या प्रोटेरोज़ोइक (Proterozoic Eon) पृथ्वी के भूवैज्ञानिक इतिहास में एक इओन जो आज से 250 करोड़ वर्ष पहले आरम्भ हुआ और आज से 54.1 करोड़ वर्ष पहले अंत हुआ। इसके बाद दृश्यजीवी इओन (फ़ैनेरोज़ोइक, Phanerozoic) आया, जो आज तक चल रहा है। इस इओन के आरम्भिक भाग में पृथ्वी के वायुमण्डल में ऑक्सीजन की मात्रा बहुत बढ़ी (शुरु में यह आज की तुलना में केवल 3% थी), जिस से ट्राइलोबाइट और मूँगे जैसे जटिल जीव पहली बार पृथ्वी पर उत्पन्न होकर पनप सके।
महाकल्प
प्राग्जीवी इओन को तीन भूवैज्ञानिक महाकल्पों में विभाजित करा जाता है:
ज़ी5
ज़ी5 (ZEE5) एक वीडियो दिखाने वाली ओटीटी वेबसाइट है, जिसका संचालन ज़ी एंटरटैनमेंट लिमिटेड (ज़ील) करता है। इसमें ज़ी और अन्य कुछ चैनलों के धारावाहिकों के अलावा कुछ इसके वास्तविक धारावाहिक और कई नए पुराने फिल्म उपलब्ध हैं। इसे भारत में 14 फरवरी 2018 को 12 भाषाओं के साथ शुरू किया गया था, जो ऑनलाइन वेबसाइट के साथ साथ ही एंड्रॉइड, आईओएस और स्मार्ट टीवी हेतु भी उपलब्ध है। इसने दिसंबर 2019 में 5.6 करोड़ मासिक सक्रिय दर्शक होने का दावा किया।
इतिहास
इस ऑनलाइन प्लैटफ़ार्म की शुरुआत फरवरी 2016 में ओज़ी के नाम से हुई थी। 14 फरवरी 2018 के अनुसार इस सेवा को ज़ी5 से जोड़ दिया गया। यह ज़ी के सारे चैनल जैसे ज़ी टीवी, एंड टीवी, ज़ी कैफे आदि के सारे धारावाहिकों को ऑनलाइन उपलब्ध कराता है। इसमें ओज़ी के कंटैंट मिलाने के बाद ज़िंदगी चैनल के धारावाहिक भी इसमें उपलब्ध हो गए, जो केवल ओज़ी प्लैटफ़ार्म में ही उपलब्ध थे।
इस तरह ज़ी5 में ज़ी के पहले से उपलब्ध वीडियो स्ट्रीमिंग प्लैटफ़ार्म, ओज़ी (विज्ञापन आधारित) और डिट्टो टीवी (सदस्यता आधारित) के सारे कंटैंट को जोड़ दिया गया, जो लगभग 1 लाख घंटे के आसपास हैं। इसी के साथ इसमें ज़ी5 ओरिगिनल्स नाम से कुछ वेब सीरीज़ भी डाले गए हैं, जो केवल ज़ी5 में ही इसकी सदस्यता लेने पर देख सकते हैं।
सामग्री
2018 में, ज़ी5 को फिल्मों के अपने मौजूदा रोस्टर के साथ लॉन्च किया गया था, और साथ ही साथ नाना कूची, अमेरिका मपिल्लई, लाइफ़ सही है और करनजीत कौर - द अनटोल्ड स्टोरी ऑफ़ सनी लियोन जैसे मूल शो की स्ट्रीमिंग की गई, जो दर्शकों में तुरंत हिट हुईं और इसलिए, कंपनी (कम्पनी) अधिक मूल शो का उत्पादन करती रही।
द विल - एक हिंदी नाटक जिसे 'कुनीतारी आहे तिते' नामक एक मराठी भाषा के नाटक से अनुकूलित किया गया है, ज़ी5 पर उपलब्ध है। विशेषता - शर्मिला राजाराम शिंदे, श्रीश्वर, अनिल चरणजीत, अंजु शर्मा, नम्या सक्सेना, पवन चोपड़ा, बृजेन्द्र काला, विक्रम कोचर।  द्वारा निर्देशित - अखिलेश जायसवाल, और आईरिस प्रोडक्शंस द्वारा निर्मित।  जुलाई 2019 में, ज़ी5 और अल्टबालाजी ने सामग्री का गठबंधन करने की घोषणा की - ज़ी5 सब्सक्राइबर्स को मौजूदा जी5 सामग्री के अलावा अल्टबालाजी के मूल कार्यक्रमों तक सहज पहुँच प्राप्त होगी।
हिपी
हिपी (HiPi) भारतीय दर्शकों के लिए एक वीडियो साझा करने वाला सोशल प्लेटफॉर्म है जहाँ उपयोगकर्ता अपने स्वयं के वीडियो रिकॉर्ड कर सकते हैं और अपलोड कर सकते हैं और अन्य लोगों द्वारा साझा किए गए वीडियो को देख और संलग्न भी कर सकते हैं। उपयोगकर्ता जी5 ऐप के इस मंच को निःशुल्क में एक्सेस कर सकते हैं।
अखिल-यूक्रेनी फोटो सिनेमा प्रशासन
अखिल-यूक्रेनी फोटो सिनेमा प्रशासन ( Всеукраїнське фото кіноуправління, ВУФКУ, VUFKU) एक सिनेमैटोग्राफिक राज्य एकाधिकार था जिसने यूक्रेन (1922-1930) में पूरे फिल्म उद्योग को एकजुट किया। VUFKU को लंबवत रूप से एकीकृत किया गया था: यह फिल्मों के उत्पादन, वितरण और प्रदर्शनी को नियंत्रित करता था।
इतिहास
VUFKU की स्थापना 13 मार्च 1922 को यूक्रेनी SSR के शिक्षा के राष्ट्रीय आयुक्त के तहत की गई थी। 22 अप्रैल 1922 को कमिसार और एनकेवीडी (नारोदनी कोमिसारिएट वनुट्रेनिख डेल) द्वारा जारी एक निर्देश ने सभी मूवी थिएटरों और यूक्रेन में स्थित फोटो और फिल्म उद्योगों के सभी संस्थानों और कंपनियों को वीयूएफकेयू के अधिकार क्षेत्र में लाया।
कीवनाउचफिल्म
कीवनाउचफिल्म ( Київнаукфільм  Kyïvnaukfil′m, जिसे कभी-कभी कीव साइंस फिल्म के रूप में अनुवादित किया जाता है) 1941 में स्थापित कीव, यूक्रेनी SSR में स्थित पूर्व सोवियत संघ में एक फिल्म स्टूडियो था। हालाँकि इसे लोकप्रिय विज्ञान फ़िल्मों के निर्माण के लिए बनाया गया था, लेकिन अंततः इसे अपनी एनिमेटेड फ़िल्मों के लिए जाना जाने लगा।
विवरण
कीवनाउचफिल्म, "कीव साइंस फिल्म्स" का संक्षिप्त नाम, गैर-फिक्शन फिल्मों के लिए एक स्टूडियो के रूप में बनाया गया था। इसका मुख्य कार्य लोकप्रिय विज्ञान फिल्मों और विषयों की एक विस्तृत श्रृंखला को कवर करने वाले वृत्तचित्रों का निर्माण था। इसके अलावा, इसने 342 एनिमेटेड फिल्में जारी कीं, जिनमें से बड़ी संख्या आज भी लोकप्रिय हैं, जैसे कि ज़ापोरिझियन कोसैक्स ( वलोडिमिर दखनो द्वारा निर्देशित), एडवेंचर्स ऑफ कैप्टन रैंगल श्रृंखला, डॉक्टर एबोलिट और ट्रेजर आइलैंड का एक संस्करण (सभी) डेविड चर्कास्की द्वारा निर्देशित तीन)। स्टूडियो की फिल्मों को अंतरराष्ट्रीय और राष्ट्रीय फिल्म समारोहों में कई पुरस्कार मिले।